**Cayenne** (/keɪˈɛn/; Pronunciación francesa: ​[kajɛn]) é a capital da Güiana francesa, unha rexión de ultramar e  departamento de Francia en Suramérica. A cidade atópase nunha antiga illa situada na desembocadura do río Cayenne na costa do océano Atlántico. O lema da cidade é "fert aurum industria", que significa que "o traballo trae riqueza".

No censo de 2016, había 137.964 habitantes na área metropolitana de Cayenne (como o define o INSEE), 60.580 dos cales vivían na cidade de Cayenne propiamente.

Xeografía
---------

*Artigo principal**:*  Xeografía da Güiana Francesa.
Cayenne está situada á beira do esteiro do río Cayenne no océano Atlántico. A cidade ocupa parte da illa Cayenne. Sitúase a 268 km. desde Saint-Laurent-du-Maroni e 64 km. desde Kourou.

Distancias a algunhas cidades:

* París: 7.100 km.
* Fort-de-France, capital de Martinica: 1.500 km.
* Paramaribo, capital de Suriname: 342 km. ao noroeste.
* Macapá, capital do estado de Amapá, o Brasil: 554 km. ao sueste.


|  |  |  |
| --- | --- | --- |
|  |  |  |
|  2003 (esquerda) e 2012 (dereita) vistas aéreas de Cayenne. Nota: o mangleiro, que invadiu a costa de Cayenne a finais dos anos 2000, desapareceu por completo a finais dos anos 2010. |

Clima
-----

Baixo a clasificación climática de Köppen, Cayenne ten un clima monzónico (*Am*). As temperaturas medias altas e baixas son case idénticas ao longo do ano, con media aproximadamente 30 °C e 23º respectivamente. Cayenne ve precipitacións copiosas durante o ano. A cidade ten unha longa estación húmida e unha tempada moi seca. A estación seca cobre só dous meses do ano (setembro e outubro) mentres que a estación húmida cobre o resto do ano. A precipitación obsérvase incluso durante a estación seca, un trazo comunmente visto en lugares con climas monzónicos tropicais. Cayenne promedia aproximadamente 3750 mm de choiva cada ano.

Administración
--------------

A comuna de Cayenne cos seus antigos  cantóns a comezos dos anos 2010.  (nota: os cantóns foron abolidos en 2015) 
Cayenne é unha comuna da República Francesa e, polo tanto, está rexida por un alcalde e un consello municipal. A actual alcaldesa é Marie-Laure Phinéra-Horth, exmembro do Partido Socialista Güianés, apoiada por varios partidos de esquerda. Marie-Laure Phinéra-Horth é alcaldesa de Cayenne desde 2010. É filla dun expresidente do Consello Xeral da Güiana Francesa, Stéphan Phinéra-Horth, do Partido Socialista Guianés, que gobernou o departamento da Güiana francesa de 1994 a 1998.

Do mesmo xeito que no resto de Francia, o pequeno tamaño da comuna de Cayenne (só 23´6 km²), que non cobre toda a área urbana de Cayenne, provocou a creación dunha  autoridade intercomunal que agrupa Cayenne e 5 comunas suburbanas: a communauté d'agglomération du Centre Littoral (5´087 km²). Marie-Laure Phinéra-Horth é presidenta da comunidade agglomération du Centre Littoral desde 2014. Esta estrutura intercomarcal, que cobra os seus propios impostos, é a única autoridade encargada da recollida de residuos, o abastecemento de auga e o saneamento, o planeamento urbanístico, e os transportes públicos sobre os 5´087 km² de Cayenne e os seus arredores.

Historia
--------

|  |
| --- |
| {{{1}}}  |

Ignorada polos exploradores españois, que atoparon a rexión demasiado cálida e pobre para ser reivindicada, a rexión non foi colonizada ata 1604, cando se fundou un asentamento francés. Con todo, axiña foi destruído polos portugueses que decidiron facer cumprir as disposicións do Tratado de Tordesillas. Os colonos franceses volveron en 1643 e fundaron Cayenne, pero víronse obrigados a marchar unha vez máis despois dos ataques  amerindios. En 1664, Francia finalmente conseguiu establecer un asentamento permanente en Cayenne. Durante a seguinte década, a colonia cambiou de mans entre os franceses, os Países Baixos e o Reino Unido antes de ser restaurada para Francia. Foi capturada por unha forza anglo-portuguesa na invasión de Cayenne de 1809 e foi administrada desde Brasil ata 1814, cando regresou ao control francés. Despois da emancipación dos escravos, a cidade elixiuse como sitio para unha colonia penal na próxima illa do Diaño, que permaneceu entre 1846 e 1948.

A poboación da cidade creceu recentemente debido a altos niveis de inmigración (principalmente das Indias Occidentais e o Brasil) así como a unha alta natalidade.

Notas
-----

1. 1 2  INSEE. "Historique des populations légales". Arquivado dende o orixinal o 17 de febreiro de 2017. Consultado o 2019-01-12.
2. 1 2  INSEE. "Base des unités urbaines". Arquivado dende o orixinal o 03 de xaneiro de 2018. Consultado o 2017-12-31.
3. ↑  Cayenne Arquivado 6 de abril de 2016 en Wayback Machine. Oxford Dictionaries
4. ↑  "page concernant le blason de la ville sur le site page de Redris". Pagesperso-orange.fr. Arquivado dende o orixinal o 26 de decembro de 2008. Consultado o 13 de marzo de 2011.
5. ↑  "Distances and duration of bonds in the dugout". Arquivado dende o orixinal o 12 de xuño de 2013. Consultado o 7 de agosto de 2011.
6. ↑  Situation GéographiquePréfecture de Guyane, archived 15 de setembro de 2008 from the original

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cayenne Modificar a ligazón no Wikidata*** |

### Bibliografía

### Outros artigos

### Ligazóns externas

* Préfecture de Guyane Páxina oficial

| * v
* c
* e
Capitais de América do Sur |
| --- |
| Os Territorios dependentes e Estados con recoñecemento limitado están en *cursiva* |
| 

|  |  |  |  |
| --- | --- | --- | --- |
|     | 
* **Asunción**, Paraguai
* **Bogotá**, Colombia
* **Brasilia**, Brasil
* **Buenos Aires**, Arxentina
* **Caracas**, Venezuela

 | 
* **Cayenne**, *Güiana Francesa*
* **Georgetown**, Güiana
* **King Edward Point**, *Illas Xeorxia do Sur e Sandwich do Sur*
* **A Paz** (de facto)**Sucre** (de jure), Bolivia
* **Lima**, Perú

 | 
* **Montevideo**, Uruguai
* **Paramaribo**, Suriname
* **Quito**, Ecuador
* **Santiago**, Chile
* **Stanley**, *Illas Malvinas*

 |

 |  |

|  |  |
| --- | --- |
| Control de autoridades | 
* Wd: Q44401
* WorldCat
* VIAF: 147769175
* BNF: 121493682
* BRE: 2033998
* EBID: ID
* GEC: 0013335
* GeoNames: 3382160
* GND: 4085187-4
* JSTOR: cayenne
* LCCN: n82083475
* MusicBrainz: ID
* NKC: ge1001677
* OSM: 1663791
* SUDOC: 029983908
* Treccani: caienna
* WOEID: 379832

 |